PSTC ปิดจ๊อบก่อสร้าง “ท่อส่งน้ำมันสายอีสาน” โครงการหมื่นล้าน จ่อเดินเครื่องส.ค.ตามแผน!
PSTC ปิดจ๊อบก่อสร้าง “ท่อส่งน้ำมันสายอีสาน” โครงการหมื่นล้าน จ่อเดินเครื่องส.ค.ตามแผน-รองรับความต้องการผู้บริโภคได้ไม่น้อยกว่า 5,200 ล้านลิตรต่อปี 
PSTC ปิดจ๊อบก่อสร้าง “ท่อส่งน้ำมันสายอีสาน” โครงการหมื่นล้าน จ่อเดินเครื่องส.ค.ตามแผน-รองรับความต้องการผู้บริโภคได้ไม่น้อยกว่า 5,200 ล้านลิตรต่อปี
7 ก.ค. 2565

น.ส. ปิยะภัทร์ สุวรรณสังข์ ประธานเจ้าหน้าที่บริหาร (รักษาการ) บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุ ความคืบหน้างานก่อสร้างโครงการระบบท่อขนส่งน้ำมัน เส้นทางภาคตะวันออกเฉียงเหนือ จากสถานีคลังเก็บน้ำมันที่สระบุรีถึงสถานีคลังเก็บน้ำมันที่ขอนแก่น รวมระยะทาง 342 กิโลเมตร มูลค่าโครงการกว่า 9,800 ล้านบาท สามารถรองรับความต้องการของผู้บริโภคได้ไม่น้อยกว่า 5,200 ล้านลิตรต่อปี ซึ่งล่าสุดได้เร่งดำเนินการก่อสร้างเสร็จ 100% แล้ว
สำหรับโครงการดังกล่าวดำเนินการโดยบริษัท ไทย ไปป์ ไลน์ เน็ตเวิร์ค จำกัด (TPN) บริษัทร่วมทุนระหว่าง PSTC และ บริษัท ผลิตไฟฟ้า จำกัด (มหาชน) หรือ EGCO ทั้งนี้มั่นใจว่าจะเปิดดำเนินการได้ตามเป้าหมายในเดือนสิงหาคมนี้ อีกทั้งขณะนี้มีลูกค้าเตรียมใช้บริการแล้วจำนวนมาก